Еліміздегі мектептердің 88% инклюзивті білім беруге жағдай жасады
"Еліміздегі мектептердің 88% инклюзивті білім беруге жағдай жасады" | "https://abai.kz/post/189132"
TITLE: Еліміздегі мектептердің 88% инклюзивті білім беруге жағдай жасады
URL: https://abai.kz/post/189132
META: "Еліміздегі мектептердің 88% инклюзивті білім беруге жағдай жасады" | "https://abai.kz/post/189132"
DATE: 15.10.2024
AUTHOR(s): Abai.kz
TOTAL WORDS: 115
TEXT: Қазақстандық мектептерде ерекше білім беру қажеттіліктері бар балалар үшін кедергісіз орта қалыптастырылуда. Бүгінгі таңда мектептердің 88%-да инклюзивті білім алуға жағдай жасалған. Биыл алғаш рет психологиялық-педагогикалық қолдаудың үш деңгейлі моделі енгізілді. Сондай-ақ ерекше қажеттіліктері бар балалармен жұмыс істеу үшін қолдау көрсету кабинеттері мен жеке бағдарламалар үшін жаңа талаптар әзірленді. «Қазіргі уақытта білім беру мекемелерінде 60 мың бала қажетті психологиялық-педагогикалық қолдаумен қамтылған. Бұл әрбір баланың сапалы білімге тең қол жеткізуі үшін жасалған маңызды қадам», — деп атап көрсетті ҚР Оқу-ағарту министрлігі Инклюзивті және арнайы білім беру департаментінің директоры Лаура Бутабаева. Инклюзивті білім беруді жүзеге асыратын мектептердің басты міндеті — әр балаға жеке қолдау көрсете отырып, бірегей қабілеттерін дамытуға және әлеуметтік сын-тегеуріндерге төзімділік танытуға көмектесу болып табылады. Abai.kz
